предоставена от Световната организация за здравеопазване на животните (OIE), Малайзия е свободна от HPAI от повече от две години. Поради това е целесъобразно да се отменят ветеринарно-санитарни ограничения относно вноса на яйца за консумация от човека във връзка с HPAI и съответно да се актуализира вписването за Малайзия в част 1 от приложение I към Регламент (ЕО) No 798/2008. Вносът на яйца за консумация от човека обаче следва да продължи да бъде забранен поради оставащите ограничения във връзка с липсата на одобрена от Съюза програма за контрол на Salmonella.
 (5)
 В Регламент (ЕО) No 798/2008 също така се установяват условията за определяне дали дадена трета страна, територия, зона или компартмент следва да се смята за свободна от нюкасълска болест. Едно от условията е да не е провеждана ваксинация срещу тази болест с ваксини, които не отговарят на критериите за признати ваксини срещу нюкасълска болест, изложени в приложение VI към същия регламент, за период от най-малко 12 месеца преди сертифицирането от официалния ветеринарен лекар, освен ако допълнителните здравни изисквания, посочени в приложение VII към същия регламент, са спазени. Съгласно образците на ветеринарни сертификати BPP, BPR, DOC, DOR, HEP, HER, SRP и SRA, посочени в част 2 от приложение I към Регламент (ЕО) No 798/2008, се изисква сертифициране на съответствието и информация относно използването на ваксини срещу нюкасълска болест, включително наименованието и типа на ваксината, както и датата на ваксинацията. Настоящият формат на тези модели следва да бъде актуализиран, за да може информацията да бъде записвана в по-удобния табличен формат.
 (6)
 С Регламент (ЕО) No 798/2008 се позволява вносът в Съюза на месо от щраусови птици, отглеждани в стопанства, за консумация от човека от „регистрирани затворени стопанства за щраусови птици“ в Южна Африка, ако са изпълнени специфичните условия, изложени в приложение I към същия регламент. Опитът обаче показва, че е необходимо да се изяснят изискванията за ветеринарно сертифициране за този вид стоки, по-специално по отношение на появата на вируси на нископатогенна инфлуенца по птиците (LPAI) в стопанства, отглеждащи домашни птици и щраусови птици. Поради това специфичното условие „H“ и образецът на ветеринарен сертификат за месо от щраусови птици, отглеждани в стопанства, за консумация от човека (RAT), установен в част 2 от приложение I към Регламент (ЕО) No 798/2008, следва да бъдат съответно изменени.
 (7)
 В Регламент (ЕО) No 798/2008 са предвидени алтернативни изискванията за сертифициране на вноса на еднодневни пилета и яйца за люпене от Канада с произход от стопанства, разположени в области извън тези, поставени под официално ограничение във връзка с LPAI, поради гаранциите, получени от посочената трета страна, както и сключеното с нея ветеринарно споразумение (5). Въпреки това е целесъобразно е да се установят изисквания за ветеринарно сертифициране на вноса на еднодневни пилета и яйца за люпене от всички трети страни, които са получили разрешение за такъв внос, за да се приведат посочените изисквания в съответствие с изискванията, които се прилагат в Съюза в случай на огнище на LPAI, включително поставяне под официално ветеринарни ограничения на област с радиус най-малко 1 km около огнището на LPAI. Също така е целесъобразно